ಸ್ಪೇನ್‌ ಮಾಸ್ಟರ್ಸ್‌: ಚಿನ್ನದ ಕನಸು ಭಗ್ನ, ಬೆಳ್ಳಿಗೆ ತೃಪ್ತಿಪಟ್ಟ ಸಿಂಧು ಸ್ಪೇನ್ ಮಾಸ್ಟರ್ಸ್‌ ಬ್ಯಾಡ್ಮಿಂಟನ್ ಟೂರ್ನಿಯಲ್ಲಿ ಬೆಳ್ಳಿಗೆ ಕೊರಳೊಡ್ಡಿದ ಸಿಂಧುಫೈನಲ್‌ನಲ್ಲಿ ಜಾರ್ಜಿಯಾ ಮರಿಸ್ಕಾ ಎದುರು ಹೀನಾಯ ಸೋಲುಟೂರ್ನಿ​ಯಲ್ಲಿ ಅತ್ಯು​ತ್ತಮ ಪ್ರದ​ರ್ಶನ ತೋರಿದ್ದ ಸಿಂಧು ಫೈನಲ್‌ನಲ್ಲಿ ನಿರಾಸೆ ಮ್ಯಾಡ್ರಿಡ್‌(ಏ.02): 2023ರಲ್ಲಿ ಮೊದಲ ಪ್ರಶಸ್ತಿ ಗೆಲ್ಲುವ ಭಾರ​ತೀಯ ತಾರಾ ಶಟ್ಲರ್‌ ಪಿ.ವಿ.​ಸಿಂಧು ಅವರ ಕನಸು ಮತ್ತೊಮ್ಮೆ ಭಗ್ನ​ಗೊಂಡಿ​ದೆ. ಇಲ್ಲಿ ನಡೆ​ಯು​ತ್ತಿ​ರುವ ಮ್ಯಾಡ್ರಿಡ್‌ ಸ್ಪೇನ್‌ ಮಾಸ್ಟ​ರ್ಸ್‌ ಬ್ಯಾಡ್ಮಿಂಟನ್‌ ಟೂರ್ನಿಯಲ್ಲಿ 2 ಬಾರಿ ಒಲಿಂಪಿಕ್‌ ಪದಕ ವಿಜೇತೆ ಸಿಂಧು ಬೆಳ್ಳಿ ಪದ​ಕಕ್ಕೆ ತೃಪ್ತಿ​ಪ​ಟ್ಟು​ಕೊಂಡ​ರು. ಭಾನು​ವಾರ ನಡೆದ ಮಹಿಳಾ ಸಿಂಗಲ್ಸ್‌ ಫೈನ​ಲ್‌​ನಲ್ಲಿ ವಿಶ್ವ ರ‍್ಯಾಂಕಿಂಗ್‌‌​ನಲ್ಲಿ 11ನೇ ಸ್ಥಾನ​ದ​ಲ್ಲಿ​ರುವ ಇಂಡೋ​ನೇ​ಷ್ಯಾದ ಜಾರ್ಜಿಯಾ ಮರಿಸ್ಕಾ ತುಂಜುಂಗ್‌ ವಿರುದ್ಧ 8-21, 8-21 ನೇರ ಗೇಮ್‌​ಗ​ಳಲ್ಲಿ ಪರಾ​ಭ​ವ​ಗೊಂಡರು. ಟೂರ್ನಿ​ಯಲ್ಲಿ ಅತ್ಯು​ತ್ತಮ ಪ್ರದ​ರ್ಶನ ತೋರಿದ್ದ ಸಿಂಧು ಫೈನ​ಲ್‌​ನಲ್ಲಿ ನೀರಸ್‌ ಆಟ​ವಾಡಿ ಚಿನ್ನದ ಪದಕ ಕೈಚೆ​ಲ್ಲಿ​ದರು. ಸಿಂಧು 23 ವರ್ಷದ ಜಾರ್ಜಿಯಾ ವಿರುದ್ಧ 7-0 ಗೆಲು​ವಿನ ದಾಖಲೆ ಹೊಂದಿದ್ದರೂ ನಿರ್ಣಾ​ಯಕ ಪಂದ್ಯ​ದಲ್ಲಿ ನಿರೀ​ಕ್ಷಿತ ಆಟ​ವಾ​ಡಲು ವಿಫ​ಲ​ರಾ​ದ​ರು. ಬಿಎ​ಫ್‌​ಸಿಯ ಝಿಂಗ​ನ್‌ ಗೋವಾ ಎಫ್‌ಸಿ ಸೇರ್ಪ​ಡೆ? ಬೆಂಗಳೂರು: ಬೆಂಗ​ಳೂರು ಎಫ್‌ಸಿ ತಂಡದ ತಾರಾ ಆಟ​ಗಾರ ಸಂದೇಶ್‌ ಝಿಂಗ​ನ್‌ ಈ ಋುತು​ವಿ​ನ ಬಳಿಕ ಎಫ್‌ಸಿ ಗೋವಾ ತಂಡ ಸೇರ್ಪ​ಡೆ​ಗೊ​ಳ್ಳ​ಲಿ​ದ್ದಾರೆ ಎಂದು ಮಾಧ್ಯ​ಮ​ಗ​ಳಲ್ಲಿ ವರ​ದಿ​ಯಾ​ಗಿ​ದೆ. 29 ವರ್ಷದ ಸಂದೇಶ್‌ ಈ ಆವೃ​ತ್ತಿಯ ಐಎ​ಸ್‌​ಎ​ಲ್‌​ನಲ್ಲಿ ಬಿಎ​ಫ್‌ಸಿ ಪರ 22 ಪಂದ್ಯ​ಗ​ಳ​ನ್ನಾ​ಡಿದ್ದು, ತಂಡ ರನ್ನ​ರ್‌-ಅಪ್‌ ಆಗು​ವಲ್ಲಿ ಪ್ರಮುಖ ಪಾತ್ರ ವಹಿ​ಸಿ​ದ್ದರು. ಬಿಎ​ಫ್‌ಸಿ ಜೊತೆ​ಗಿನ ಅವರ ಒಪ್ಪಂದ ಈ ಋುತು​ವಿನ ಕೊನೆ​ಯಲ್ಲಿ ಮುಕ್ತಾ​ಯ​ಗೊ​ಳ್ಳ​ಲಿದ್ದು, ಏ.8ರಿಂದ ಆರಂಭಗೊಳ್ಳಲಿರುವ ಸೂಪರ್‌ ಕಪ್‌ ಬಳಿಕ ಬಿಎ​ಫ್‌ಸಿ ತೊರೆದು ಗೋವಾ ತಂಡ​ವನ್ನು ಸೇರ​ಲಿ​ದ್ದಾರೆ ಎಂದು ಹೇಳ​ಲಾ​ಗು​ತ್ತಿದೆ. ಬ್ರಿಟ​ನ್‌ನ ಲೋಫಾ​ಜೆ​ನ್‌ಗೆ ಮೈಸೂರು ಓಪನ್‌ ಪ್ರಶ​ಸ್ತಿ ಮೈಸೂ​ರು: ಬ್ರಿಟ​ನ್‌ನ ಜಾಜ್‌ರ್‍ ಲೋಫಾ​ಜೆನ್‌ ಮೈಸೂರು ಓಪನ್‌ ಐಟಿ​ಎಫ್‌ ಟೆನಿಸ್‌ ಟೂರ್ನಿ​ಯ ಪುರು​ಷರ ಸಿಂಗ​ಲ್ಸ್‌​ನಲ್ಲಿ ಚಾಂಪಿ​ಯನ್‌ ಆಗಿ ಹೊರ​ಹೊ​ಮ್ಮಿ​ದ್ದಾ​ರೆ. ಕರ್ನಾ​ಟಕ ರಾಜ್ಯ ಲಾನ್‌ ಟೆನಿಸ್‌ ಸಂಸ್ಥೆ​(​ಕೆ​ಎ​ಸ್‌​ಎ​ಲ್‌​ಟಿ​ಎ) ಆಯೋ​ಜಿ​ಸಿದ ಟೂರ್ನಿಯ ಸಿಂಗಲ್ಸ್‌ ಫೈನ​ಲ್‌​ನಲ್ಲಿ ಶ್ರೇಯಾಂಕ ರಹಿತ ಲೋಫಾ​ಜೆನ್‌, ಆಸ್ಪ್ರೇ​ಲಿ​ಯಾದ ಬ್ಲೇಕ್‌ ಎಲ್ಲಿಸ್‌ ವಿರುದ್ಧ 4-6, 6-2, 7-6(4) ಸೆಟ್‌​ಗ​ಳಿಂದ ರೋಚಕ ಗೆಲುವು ಸಾಧಿ​ಸಿ​ದರು. ಮೊದಲ ಸೆಟ್‌ ಕಳೆ​ದು​ಕೊಂಡರೂ ಸುಮಾರು 2 ಗಂಟೆ 49 ನಿಮಿ​ಷ​ಗಳ ಕಾಲ ನಡೆದ ಪಂದ್ಯ​ದಲ್ಲಿ 8ನೇ ಶ್ರೇಯಾಂಕಿತ ಎಲ್ಲಿಸ್‌ರನ್ನು ಮಣಿಸಿ ಲೋಫಾ​ಜೆ​ನ್‌ ಪ್ರಶಸ್ತಿ ತಮ್ಮ​ದಾ​ಗಿ​ಸಿ​ಕೊಂಡರು. ಕೊಡವ ಹಾಕಿ: ಮೇಕೆರಿರಕ್ಕೆ 6-1 ಜಯ ನಾಪೋಕ್ಲು: 23ನೇ ಕೊಡವ ಕೌಟುಂಬಿಕ ಹಾಕಿ ನಮ್ಮೆಯ ಭಾನುವಾರದ ಪಂದ್ಯಗಳಲ್ಲಿ ಅಚ್ಚಪಂಡ, ಮೇಕೇರಿರ, ಚೇಂದಿರ, ಇಟ್ಟಿರ, ಕರವಟ್ಟಿರ, ಕಳ್ಳಿಚಂಡ, ಪುದಿಯೋಕ್ಕಡ, ಕೊಂಗಂಡ ಸೇರಿದಂತೆ ಹಲವು ತಂಡಗಳು ಮುಂದಿನ ಸುತ್ತಿಗೆ ಪ್ರವೇಶಿಸಿದವು. ಬಿದ್ದಂಡ ವಿರುದ್ಧ ಅಚ್ಚಪಂಡ 2-1 ಗೋಲುಗಳ ಅಂತರದಿಂದ ಗೆಲುವ ಸಾಧಿಸಿದರೆ, ಚೀಯಕಪೂವಂಡ ವಿರುದ್ಧ ಮೇಕೆರಿರವು 6 -1 ಭರ್ಜರಿ ಜಯ ಸಾಧಿಸಿತು. ಚುನಾವಣಾ ಕಸರತ್ತಿನ ನಡುವೆ ಆರ್‌ಸಿಬಿ ಪಂದ್ಯ ವೀಕ್ಷಿಸಿದ ಸಿದ್ದರಾಮಯ್ಯ! ಅಂತಾರಾಷ್ಟ್ರೀಯ ಆಟ​ಗಾರ ನಿತಿನ್‌ ತಿಮ್ಮಯ್ಯ ಮೇಕೆ​ರಿರಕ್ಕೆ ಭರ್ಜರಿ ಗೆಲುವು ತಂದು ಕೊಟ್ಟರು. ಇಟ್ಟಿರ ತಂಡವು ಕೊಂಗೇಟಿರ ವಿರುದ್ಧ 2-0 ಅಂತರದ ಜಯಗಳಿಸಿದರೆ, ಕಲಿಯಾಟಂಡ ವಿರುದ್ಧ ಕರವಟ್ಟಿರ 3-0 ಅಂತರದ ಗೆಲುವು ಸಾಧಿಸಿತು. ಪುಲ್ಲಂಗಡ ವಿರುದ್ಧ ಕಳ್ಳಿಚಂಡ 1- 0 ಅಂತರದ ಜಯ ಸಾಧಿಸಿತು. ಪುದಿಯೊಕ್ಕಡ ತಂಡವು ಬಾರಿಯಂಡತಂಡದ ವಿರುದ್ಧ 1- 0 ಅಂತರದ ಜಯಗಳಿಸಿತು. ಕೊಂಗಂಡ ತಂಡವು ನಾಳಿಯಂಡ ತಂಡದ ವಿರುದ್ಧ ಜಯಗಳಿಸಿತು. ಸಡನ್‌ ಡೆತ್‌ನಲ್ಲಿ ಕೊಂಗಂಡ ಒಂದು ಗೋಲು ಗಳಿಸಿ ವಿಜಯಮಾಲೆ ಧರಿಸಿತು.